Европэм и Кубокым щIэбэну
Оренбург дэт «Оренбуржье» спорт комплексым щекIуэкIащ дзюдомкIэ Европэм и Кубокыр къэхьыным ехьэлIауэ 2005 — 2006, 2007 — 2008 гъэхэм къалъхуахэм я зэхьэзэхуэ.
Зэпеуэм хэтащ Урысейм и къалэ 41-м, Къэзахъстаным, Таджикистаным, Къыргъызстаным, Куржым, Азербайджаным къикIа спортсмен 500-м щIигъу.
2005 — 2006 гъэхэм къалъхуахэм я гупым щыбэна хьэлъагъым япэ увыпIэр щиубыдащ Къумыкъу Астемыр. Къущхьэ Тамерлан етIуанэщ, Шыгъушэ Артуррэ Беслъэней Идаррэ жэз медалхэр къахьащ.
2007 — 2008 гъэхэм къалъхуахэм я деж дыщэ медалыр щызыIэригъэхьащ Беслъэней Дамир.
Спортсменхэр ягъасэ Урысейм спортымкIэ и мастер Иванов Дмитрийрэ Апхуд Анзоррэ.
МЭЗКУУ Къанщобий.
